ZAPISNIK

11. sjednice Upravnog vijeća Tiflološkog muzeja

održane dana 14. studenog 2014. godine u 11.00 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Nina Sivec, dipl. def., Tiflološki muzej

Ravnateljica Muzeja:

Mr. sc. Željka Bosnar Salihagić, Tiflološki muzej

Sjednici opravdano nisu nazočni sljedeći članovi Upravnog vijeća:

Nevenka Ćosić, prof., Tiflološki muzej, opravdano, dostupna telefonom

Vladimir Crnković, prof., Hrvatski muzej naivne umjetnosti

Vojin Perić, ravnatelj Dramskog kazališta slijepih i slabovidnih „Novi život“

Ravnateljica Muzeja telefonom kontaktira članicu UV, Nevenku Ćosić, koja iz opravdanih razloga ne može sudjelovati osobno u sjednici, koja se putem telefona priključuje sjednici UV.

Sanja Frajtag, predsjednica Upravnog vijeća, otvara sjednicu i predlaže sljedeći

DNEVNI RED

1. Usvajanje Zapisnika 10. sjednice Upravnog vijeća Tiflološkog muzeja
2. Donošenje pravilnika o unutarnjem ustrojstvu i načinu rada Tiflološkog muzeja (uz pribavljenu suglasnost Ministarstva kulture od 31. 10. 2014.)

 3. Razno

Ad.1. Upravno vijeće jednoglasno usvaja Zapisnik 10. Sjednice UV Tiflološkog muzeja, bez primjedbi i dopuna.

Ad.2. Ravnateljica TM izvještava članove UV kako je Ministarstvo klulture RH poslalo suglasnost za Pravilnik o unutarnjem ustrojstvu i načinu rada Tiflološkog muzeja, pa članovi UV Tiflološkog muzeja donose

 ODLUKU

kojom se donosi Pravilnik o unutarnjem ustrojstvu i načinu rada Tiflološkog muzeja.

Obrazloženje:

Temeljem čl. 16. Stavka 5. Granskog kolektivnog ugovora za zaposlenike u ustanovama kulture koje se financiraju iz državnog proračuna Tiflološki muzej je dostavio Ministarstvu Pravilnik 31. 10. 2014. godine, a 10. 11. 2014. je Tiflološki muzej zaprimio Suglasnost Ministarstva kulture.

Članovi UV smatraju da nakon suglasnosti MK, mogu potvrditi donošenje Pravilnika o unutarnjem ustrojstvu i načinu rada Tiflološkog muzeja.

Ad.3. Ravnateljica obavještava članove UV kako su započeli pripremni radovi na ugradnji dizala.

Nadalje izvještava kako je došao aneks Ugovora za investicijski program *Ugradnje dizala za osobe s invaliditetom* na iznos od 300 000,00 kn s tim da je već odobren iznos od 400 000,00 kn što ukupno iznosi 700 000,00 kn. Radovi po navedenom programu su u tijeku.

Preostali iznos za spomenuti program zatražen je od Grada Zagreba. Ravnateljica izvještava kako je s predstavnicima HSS (vlasnicima zgrade) bila na sastanku u Gradskom uredu za prostorno uređenje te ih je pročelnik Dinko Bilić obavijestio kako će Grad odobriti Tiflološkom muzeju sredstva u iznosu od 313 000,00 kn za 2015. godinu.

Sjednica UV završila je u 12:20 sati.

Zapisničarka: Predsjednica Upravnog vijeća:

Nina Sivec Sanja Frajtag